b'\n_START_ARTICLE_\nNikolaj Jacobsen\n_START_SECTION_\nTitler\n_START_PARAGRAPH_\nJacobsen vandt igennem sin aktive karriere en r\xc3\xa6kke titler p\xc3\xa5 klubplan. Med GOG Gudme vandt han tre gange, i 1992, 1995 og 1996 det danske mesterskab, og blev desuden tre gange pokalvinder. I THW Kiel vandt han ligeledes tre gange, i 1999, 2000 og 2002 Bundesligaen, og i 1999 og 2000 desuden den tyske pokaltitel._NEWLINE_Ogs\xc3\xa5 i de europ\xc3\xa6iske turneringer opn\xc3\xa5ede Jacobsen succes med Kiel, og var en del af det hold der vandt EHF Cuppen i henholdsvis 2002 og 2004, samt n\xc3\xa5ede finalen i Champions League i \xc3\xa5r 2000._NEWLINE_Har vundet VM guld som tr\xc3\xa6ner for det danske landshold i 2019\n_START_SECTION_\nLandshold\n_START_PARAGRAPH_\nNikolaj Jacobsen var i en \xc3\xa5rr\xc3\xa6kke en af de b\xc3\xa6rende kr\xc3\xa6fter p\xc3\xa5 det danske landshold, som han i alt repr\xc3\xa6senterede 139 gange og scorede 552 m\xc3\xa5l for. Han st\xc3\xa5r noteret for scoringsrekorden for en enkelt kamp p\xc3\xa5 landsholdet med 15 m\xc3\xa5l._NEWLINE_Jacobsen overtog positionen som dansk herrelandstr\xc3\xa6ner i marts 2017, eftersom Gudmundur Gudmundsson stoppede f\xc3\xb8r hans kontrakt udl\xc3\xb8b sommeren samme \xc3\xa5r.'